#### Referat fra styremøte i Gauldalsregionen

**Tid :** **Torsdag 20. april 2017 kl. 10.00 - 14.00**

**Sted :** **Rådhuset Berkåk**

* Til stede: Egil Johannes Hauge, Dordi Aalbu, Aagoth Johanne Moe, Lill H. Bøe, Marit Jansen, Marit Sofie Ishoel

Forfall: Bodil B. Alsvik

* Møteinnkalling og saksliste godkjent uten merknader.
* Referat fra styremøte 11.11.16 godkjent

**Saksliste**

**Kort presentasjonsrunde**

**1/17 Årsmelding Gauldalsregionen 2016**

Årsmelding lest opp og godkjent, under forutsetning at regionkonsulenten tilfører møte-/aktivitetsoversikt for arbeidsgruppe barnehage og skole.

**2/17 Regnskap for 2016**

Gjennomgang av regnskapet for 2016. Godkjent uten merknader. Regionkonsulenten setter opp regnskapet i eget dokument likt foregående år.

**3/17 Godkjenning av budsjett for 2017**

Gjennomgang av budsjett for 2017. Regionsamarbeidet skal ikke budsjetteres med overskudd (kr. 18 500). Utgifter justeres slik at budsjettet går i null. Avsetning til fond settes til null, lønn justeres opp kr. 18 500.

**4/17 Nytt fra barnehagesektoren:**

**Dordi og Marit Sofie orienterte om nasjonale føringer innen barnehagesektoren:**

* Ny rammeplan for barnehager. Trer i kraft fra 1. august. Fokuset i barnehagesektoren fremover er implementering av ny rammeplan
* Ut på høring: Forslag til forskrift om pedagogisk bemanning og dispensasjon i barnehager
* Lovendring knyttet til spesialpedagogisk hjelp
* Kompetansemidler knyttes til barnehagebasert kompetanseutvikling. Gauldalsregionen får litt mindre midler for barnehageåret 2017/2018: Kr. 421 000,- mot kr. 495 000,- for 2016/2017.
* Det vil bli arrangert flere samlinger neste barnehageår rettet mot: barnehagemyndighet, eier, styrer og ansatte i barnehager
* Egne midler det kan søkes om til fagbrev for barne -og ungdomsarbeider, svømmeopplæring og kompetanseutvikling knyttet til samisk
* 0 – 24 samarbeidet: Oppfølging av NOU 2015: «Å høre til». 4 faglige søyler:
  + Pedagogisk ledelse
  + Relasjoner – vennskap
  + Samarbeid hjem
  + Organisasjon og ledelse
* 3 nasjonale satsningsområder:
  + Barnehagens språkmiljø og barns språkutvikling, språkløyper
  + Realfag i barnehagen. Strategien «Tett på realfag»
  + Barnehagens læringsmiljø. «Å høre til» NOU 2015:12

**5/17 Forslag til ny generell del av læreplanverket for grunnopplæringen**

Styret ber om at skolegruppa kalles inn til møte før sommerferien der en ser på samarbeidsområder framover og hvordan generell del iverksettes. Felles kompetansebehov i regionen knyttet til ny generell del bør tas opp

Høringsfrist 12.06.17.

**6/17 Status Ungdomstrinn i utvikling**

Det ble gjennomført nettverkssamling på Røros 19. april for kommunene i pulje 3; Rennebu, Røros, Holtålen og Midtre Gauldal. Totalt 15 deltakere. Ola Indergård ledet samlingen. Stikkord for samlingen: Status utviklingsplaner, praksisfortellinger og veien videre i nettverket.

Melhus og Oppdal er i pulje 1 og har avsluttet UTU. De ønsker å opprettholde nettverkssamarbeidet.

**7/17 Aktivitetsplan**

Kort gjennomgang av aktivitetsplan for 2016/2017.

I møter med arbeidsgruppe barnehage og arbeidsgruppe skole nå i juni legges føringer for regionens samarbeid om kompetanseutvikling for neste skoleåret 2017/2018. Stikkord:

* Barnehage: Implementering av ny rammeplan, ledersamling i jan/feb 2018 med fokus på pågående språkprosjekter og barnehagebasert kompetanseutvikling i kommunene, samt samlinger i regi av Fylkesmannen
* Skole: Nettverkssamling for pulje 3 Ungdomstrinn i utvikling, fagdager/eksamensforberedende kurs ungdomstrinnet
* Møteplan for styret og arbeidsgruppene
* Studietur: Det planlegges studietur til Kristiansand for styret og arbeidsgruppene i uke 42 (16. – 18. oktober). Mer informasjon om dette kommer. Regionkonsulent er i dialog med Kristiansand kommune.

**8/17 Eventuelt**

Lill Bøe delte fra ei nettverkssamling for grunnskolen. Denne samlingen var i regi av KS, med representanter fra departementet. Sentralt var Stortingsmelding 21. Lokal kompetanseutvikling sentraliseres, og kompetansemidler vil nå gå til regionene.

**Barnehagebasert kompetanseutvikling i regionen – innspill fra Dordi Aalbu:**

Vedr. pågående barnehagebasert kompetanseutvikling i regionen knyttet til språkprosjekter: Det statlige tilskuddet til barnehagebasert kompetanseutvikling fra Fylkesmannen er lavere enn i fjor. For å kunne videreføre den 2-årige satsinga med blant annet veiledning fra Dronning Mauds Minne knyttet til språkprosjekt, ønsker Dordi og Marit Sofie at manglende midler tas fra barnehagefondet for å dekke opp utgifter knyttet til allerede avtalt veiledning fra høyskolen.

Melhus kommune viderefører sitt 2- årige utviklingsprosjekt med egne midler fra Fylkesmannen. Det vil si at årets tildeling tilfaller språkprosjektet i Røros, Holtålen, Midtre Gauldal, Rennebu og Oppdal.

Oppdal, 23.05.17

Marit Sofie Ishoel

Regionkonsulent Gauldalsregionen

*Kopi: Fylkesmannen v/ Anne Kirsti Welde og Bjørn Rist*